rejauldu/bengali-wikipedia huggingface dataset:
থাম্ব|ত্রিপুরার আটটি জেলা থাম্ব|উনকোটি পাহাড় ঊনকোটি জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। কৈলাশহর হচ্ছে এই জেলার সদরদপ্তর। এই জেলা পূর্বে উত্তর ত্রিপুরা জেলার অংশ ছিল।  ঊনকোটি এ জেলার একটি দর্শনীয় স্থান। ঊনকোটি হচ্ছে একটি তীর্থক্ষেত্র। চারদিকে রয়েছে পাহাড় আর ঝরনা। প্রকৃতি যেন নিজ হাতে সাজিয়ে দিয়েছে জায়গাটিকে। ঊনকোটি মানে এক কোটির চেয়ে এক কম। কথিত আছে হাজার বছর আগে শিবের ভক্তরা এসে পাথুরে পাহাড়ের গায়ে বিভিন্ন দেবতার মূর্তি খোদাই করে রেখে গেছেন। সেই খোদাই করা মূর্তির সংখ্যা ছিল এক কোটির চেয়ে একটি কম। অর্থাৎ ঊনকোটিটি। সেই থেকে জায়গাটির নাম হয় ঊনকোটি। প্রতি বছর অশোকাষ্টমীর সময় এখানে তীর্থযাত্রীরা দূর দূর দেশ থেকে তীর্থভ্রমণ করতে আসেন।   ভাষা  ঊনকোটি জেলার প্রধান ভাষা হল বাংলা। এছাড়া আঞ্চলিক ভাষা হিসেবে সিলেটি ভাষা কথিত হয়ে থাকে।   তথ্যসূত্র     বিষয়শ্রেণী:ত্রিপুরার জেলা
হিন্দুধর্মে মার্তণ্ড হলেন একজন দেবতা৷ বেদে উল্লিখিত আটজন সৌরদেবতা তথা আদিত্যের অষ্টমজন হলেন মার্তণ্ড৷ দেবী অদিতির সন্তান হওয়ায় তিনি কনিষ্ঠ বা অষ্টম আদিত্য নামে পরিচিত৷  নামকরণ মার্তণ্ড শব্দটির অক্ষর বিশ্লেষণ করলে বোঝা যায় যে এটি মৃত শব্দের রূপ ভেদ থেকে এসেছে৷ মৃত শব্দে মার্ত রূপ ভেদের অর্থ মৃৃত্যু সম্বন্ধীয়, যা অতীত ঘটিত হয়েছিলো এমন৷ আবার অণ্ড অর্থ ডিম্ব বা পাখি৷ আবার কুসুম অর্থে অণ্ড ব্যবহৃত হয়, একইভাবে সূর্যের মৃৃদু বা কমে আসা আভাকেও কুসুম আভা বলা হয়ে থাকে৷ অর্থাৎ মার্তণ্ড শব্দের বিশ্লেষিত অর্থ দাঁড়ায় মৃত সূর্য বা দিগন্তের দিকে অস্তমিত সূর্য৷Arctic Home in the Vedas, B G Tilak  উল্লেখ thumb|খ্রিস্টীয় অষ্টম শতাব্দীতে মার্তণ্ডের উদ্দেশ্যে নির্মিত মার্তণ্ড সূর্য মন্দির, যা বর্তমানে জম্মু ও কাশ্মীরের অনন্তনাগ জেলাতে অবস্থিত ঋগ্বেদের দশম অধ্যায়ে বর্ণিত রয়েছে যে,  অদিতির যথাক্রমে আটটি সন্তান রয়েছে যারা তারই দেহোদ্ভুত৷ সাত সন্তানকে নিয়ে তিনি দেবতাদের দর্শন করতে যান ও মার্তণ্ডকে দূরে নিক্ষেপ করেন৷ সাত সন্তানকে সঙ্গে নিয়ে অদিতি যৌবন দর্শনে অগ্রসর হন৷ তিনি মার্তণ্ডকে নিয়ে জীবন ও বসন্তের দিক অগ্রসর হলে তিনি আবার মৃৃত্যুমুখযাত্রী হয়ে পড়েন৷Chapter-10, Verse -72, The Hymns of the Rigveda, translated by Ralph T. H. Griffith  অদিতি যৌবনকালে সাত সন্তানের মাতা ছিলেন এবং পরবর্তীকালে তার মার্তণ্ড নামে একটি পুত্রসন্তান জন্মলাভ করে৷ যদিও ঋগ্বেদের একাধিক স্তবমন্ত্রে তাকে অন্যান্য আদিত্যের মতোই সূর্যের একটি রূপ বলেই চিহ্নিত করা হয়েছে৷ কিন্তু উপর্যুক্ত মন্ত্র অনুসারে বোঝা যায় যে অদিতি তার কনিষ্ঠ পুত্রকে ত্যাগ করেছিলেন৷  thumb|১৮৬৮ খ্রিস্টাব্দে তোলা সূর্য মার্তণ্ড মন্দিরের ছবি  তৈত্তিরীয় আরণ্যকের শ্লোক থেকে পাওয়া যায় যে,  তৎ পরা মার্তণ্ডং আ অভরত অর্থাৎ তিনি মার্তণ্ডকে জীবন ও মৃত্যুর মাঝখানে রাখলেন৷ এরপর আরণ্যকে অন্যান্য আটজন সন্তানের নাম দেওয়া রয়েছে কিছুটা অভাবে; মিত্র, বরুণ, ধাত্রী, আর্যমন, অংশু, ভগ, ইন্দ্র এবং বিবস্বত৷ কিন্তু এ সম্পর্কে বিস্তারিত আর বিশেষ কিছু নেই, এমন কি এই আটটি নামের মধ্যে মার্তণ্ডের অপর নাম কোনটি তার উল্লেখও নেই৷The Taittirîya Aranyaka, I, 13, 2-3  বেদ পরবর্তী যুগে যখন দিত্য সংখ্যা আট থেকে বৃদ্ধি পেয়ে বারোতে উত্তীর্ণ হয় তখন মূলত বিবস্বত নামটির বহুল ব্যবহার মেলে৷ বিবরণ অনুসারে মার্তণ্ড এবং বিবস্বত ছিলো একে অপরের পরিপূরক হয়তো বা একই দেবতার নামভেদ৷  মার্তণ্ড সূর্য মন্দিরটি জম্মু কাশ্মীরের অনন্তনাগ জেলাতে অবস্থিত এবং এটি মার্তণ্ডদেবকে উদ্দেশ্য করে নির্মিত৷ বর্তমানে এই একমাত্র মার্তণ্ড মন্দিরটিতে বহির্শত্রুর বারংবার আক্রমনে উহার ভগ্নদশা হয়েছে৷ ভগ্নদশায় মার্তণ্ড মন্দিরে এখন পূর্বের মতো আর কোনো পূজা-উৎসর্গও করা হয় না৷   তথ্যসূত্র   বিষয়শ্রেণী:বৈদিক দেবদেবী বিষয়শ্রেণী:হিন্দু দেবতা বিষয়শ্রেণী:আদিত্য
ব্রুনাই জাতীয় ক্রিকেট দল আন্তর্জাতিক ক্রিকেটে ব্রুনাই কে প্রতিনিধিত্ব করত। তারা পূর্বে আইসিসি এর সদস্য হিসেবে অন্তর্ভুক্ত থাকলেও, বর্তমানে তাদের সদস্যপদ অপসারিত রয়েছে। ব্রুনাই দারুসসালাম ন্যাশনাল ক্রিকেট অ্যাসোসিয়েশন ছিল ব্রুনাই ক্রিকেট দলের নিয়ন্ত্রক সংস্থা। ব্রুনাই ক্রিকেট দল ১৯৯২ সালে আইসিসি এর অনুমোদিত সদস্যপদ লাভ করে। কিন্তু ২০১৪ সালে তাদের সদস্যপদ স্থগিত করা হয় এবং পরবর্তীতে ২০১৫ সালে তাদের সদস্যপদ অপসারণ করা হয়। সদস্যপদ অপসারণ করার পূর্ব পর্যন্ত ব্রুনাই ছিল এশিয়ান ক্রিকেট কাউন্সিলের অন্তর্ভুক্ত ক্ষুদ্রতম রাষ্ট্র।    ইতিহাস   ব্রুনাই ১৯৮৩ সালে সর্বপ্রথম কোন খেলায় অংশগ্রহণ করে, যদিও তা কোন স্বীকৃত আন্তর্জাতিক খেলা ছিল না। এর পর ব্রুনাই ১৯৯৬ এসিসি ট্রফি এর পূর্ব পর্যন্ত কোন আন্তর্জাতিক খেলায় অংশগ্রহণ করে নি। কারণ তখনও তারা এশিয়ান ক্রিকেট কাউন্সিল এর সদস্যপদ অর্জন করতে পারে নি। ১৯৯৬ সালে এশিয়ান ক্রিকেট কাউন্সিলের সদস্যপদ অর্জন করার পর তারা ১৯৯৬ এসিসি ট্রফি তে অংশগ্রহণ করে। কিন্তু সেই টুর্নামেন্টে তারা কোন সাফল্য অর্জন করতে পারে নি। টুর্নামেন্টে ব্রুনাই গ্রুপ পর্ব থেকেই বিদায় নেয়। এরপর আবার বিরতি দিয়ে, ২০০৪ সাল পর্যন্ত তারা কোন স্বীকৃত আন্তর্জাতিক খেলায় অংশগ্রহণ করে নি। পরবর্তীতে তারা ২০০৬ এসিসি ট্রফি তে অংশগ্রহণ করে।  কিন্তু এবারো তারা উল্লেখযোগ্য সাফল্য লাভ করতে ব্যর্থ হয় এবং গ্রুপ পর্ব থেকেই বিদায় নেয়। এরপর ২০১০ সাল পর্যন্ত তারা নিয়মিতভাবেই এশিয়ান ক্রিকেট কাউন্সিল (এসিসি) কর্তৃক আয়োজিত টুর্নামেন্টে অংশগ্রহণ করে। তারা ২০০৯ সালে থাইল্যান্ডে অনুষ্ঠিত এসিসি ট্রফি চ্যালেঞ্জে অংশ নিয়ে ৮ দলের মধ্যে ষষ্ঠ স্থান অর্জন করে। ২০১০ সালে থাইল্যান্ডে অনুষ্ঠিত এসিসি ট্রফি চ্যালেঞ্জে তারা ৮ দলের মধ্যে ৭ম স্থান অর্জন করে। তবে ২০১০ এসিসি ট্রফি চ্যালেঞ্জ টুর্নামেন্ট ছিল ব্রুনাই এর অংশগ্রহণ করা সর্বশেষ কোন টুর্নামেন্ট। এই টুর্নামেন্টের পরে ব্রুনাই আর কোন আন্তর্জাতিকভাবে স্বীকৃত টুর্নামেন্টে বা খেলায় অংশগ্রহণ করে নি।ব্রুনাই কর্তৃক অংশগ্রহণকৃত অন্যান্য ম্যাচ  – ক্রিকেট আর্কাইভ সংগৃহীত ৪ সেপ্টেম্বর ২০১৫  ২০১০ সালের পর এসিসি ট্রফিতে ব্রুনাইয়ের অংশগ্রহণ না করার কারণ ছিল তৃণমূলে ব্রুনাইয়ের ক্রিকেটের পুনর্গঠন। যার অংশ হিসেবে ব্রুনাইতে বিভন্ন স্কুল টুর্নামেন্ট অনুষ্ঠিত হয় এবং এর পাশাপাশি ব্রুনাইয়ের যুব দল বিষয়ক কার্যক্রম চালু ছিল। এছাড়াও আইসিসি ও এসিসি এর সহায়তায় বিশ্ববিদ্যালয় পর্যায়ে ক্রিকেটকে ছড়িয়ে দেয়া ও জনপ্রিয় করার প্রচেষ্টা নেয়া হয়। কিন্তু এর পরও ব্রুনাইয়ে ক্রিকেটের উন্নয়নের লক্ষ্যে গৃহীত এসকল কাজের গতি বজায় রাখা সম্ভব হয় নি। যার বড় কিছু কারণ ছিল প্রয়োজনীয় অবকাঠামোর অভাব, ক্রিকেটের জনপ্রিয়তা কমতে থাকা এবং ক্রিকেট খেলার প্রতি খেলোয়াড়দের অনীহা তৈরি হওয়া। যার ফলস্বরুপ ২০১৪ সালে ব্রুনাইয়ের আইসিসি সদস্যপদ স্থগিত করা হয়। আর সবশেষে ২০১৫ সালে তা সম্পূর্ণরূপে অপসারণ করা হয়।  টুর্নামেন্ট ইতিহাস এসিসি ট্রফি ১৯৯৬: গ্রুপ পর্ব ২০০৬: গ্রুপ পর্ব ২০০৯ চ্যালেঞ্জ: ৬ষ্ঠ স্থান ২০১০ চ্যালেঞ্জ: ৭ম স্থান  তথ্যসূত্র  বিষয়শ্রেণী:জাতীয় ক্রিকেট দল বিষয়শ্রেণী:ব্রুনাইয়ের ক্রীড়া বিষয়শ্রেণী:আন্তর্জাতিক ক্রিকেটে ব্রুনাই বিষয়শ্রেণী:ব্রুনাইয়ের জাতীয় ক্রীড়া দল
সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতাকে এই পুরস্কার প্রদান করা হয়। ২০১৫ সালের ৬৭তম প্রাইমটাইম এমি পুরস্কার আয়োজনের পূর্বে এটি মিনি ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার।  লরন্স অলিভিয়ে এই বিভাগে সর্বাধিক চারবার পুরস্কৃত হন। অন্যদিকে হ্যাল হলব্রুক সর্বাধিক সাতবার মনোনয়ন লাভ করেন। সাম্প্রতিক বিজয়ী ইউয়ান ম্যাকগ্রেগর হ্যালস্টন মিনি ধারাবাহিকে অভিনয় করে এই পুরস্কার লাভ করেন।  একাধিক পুরস্কার জয়ী অনুষ্ঠান ২টি পুরস্কার  আমেরিকান ক্রাইম স্টোরি  একাধিক পুরস্কার জয়ী অভিনেতা  ৪টি পুরস্কার  লরন্স অলিভিয়ে  ৩টি পুরস্কার  পিটার ইউস্টিনফ  ২টি পুরস্কার  ফ্রেড অ্যাস্টেয়ার  হিউম ক্রোনিন  পিটার ফক  হ্যাল হলব্রুক  অ্যান্থনি হপকিন্স  আল পাচিনো  জেমস উডস  একাধিক মনোনয়ন প্রাপ্ত অনুষ্ঠান  ১৩টি মনোনয়ন  হলমার্ক হল অব ফেম  ৭টি মনোনয়ন  প্লেহাউজ নাইন্টি  ৪টি মনোনয়ন  লুথার  শার্লক  ৩টি মনোনয়ন  আমেরিকান ক্রাইম স্টোরি  সিবিএস প্লেহাউজ  দ্য ডিক পাওয়েল থিয়েটার  ফারগো  স্টুডিও ওয়ান  ২টি মনোনয়ন  অ্যান আর্লি ফ্রস্ট  বিহাইন্ড দ্য ক্যান্ডেলাব্রা  বব হোপ প্রেজেন্টস দ্য ক্রিসলার থিয়েটার  ব্রায়ান্‌স সং  ব্রাইডশেড রিভিজিটেড  কলাম্বো  দ্য ডিফেন্ডার্স  ফোর্ড স্টার জুবিলি  জিনিয়াস  হ্যামিল্টন  হ্যাটফিল্ডস অ্যান্ড ম্যাকয়স  হলোকাস্ট  দ্য কেনেডিস  লোনসাম ডাভ  ম্যাসাডা  ম্যাক্লাউড  দ্য নাইট অব  প্রডিউসার্স' শোকেস  প্রমিজ  রিকাউন্ট  রিচ ম্যান, পুওর ম্যান  শোগান  সামথিং দ্য লর্ড মেড  দ্য স্পেশাল রিলেশনশিপ  দ্য ইউনাইটেড স্টেটস স্টিল আওয়ার  একাধিক মনোনয়ন প্রাপ্ত অভিনেতা  ৭টি মনোনয়ন  হ্যাল হলব্রুক  ৬টি মনোনয়ন  বেনেডিক্ট কাম্বারব্যাচ  লরন্স অলিভিয়ে  ৫টি মনোনয়ন  বো ব্রিজেস  জেমস গার্নার  জ্যাক লেমন  জেসন রবার্ডস  মিকি রুনি  জর্জ সি. স্কট  জেমস উডস  ৪টি মনোনয়ন  কেনেথ ব্র্যানা  রিচার্ড চেম্বারলেন  হিউম ক্রোনিন  রবার্ট ডুভল  ইদ্রিস এলবা  উইলিয়াম এইচ. ম্যাসি  ৩টি মনোনয়ন  লি জে. কব  লরেন্স ফিশবার্ন  পিটার ফক  হেনরি ফন্ডা  লুইস গসেট জুনিয়র  অ্যান্থনি হপকিন্স  বেন কিংসলি  ফ্রেড্রিক মার্চ  আল পাচিনো  ক্রিস্টোফার প্লামার  পিটার স্ট্রাউস  পিটার ইউস্টিনফ  ২টি মনোনয়ন  অ্যালান আলডা  অ্যালান আর্কিন  ফ্রেড অ্যাস্টেয়ার  আন্তোনিও বান্দেরাস  রবার্ট ব্লেক  মাইকেল কেইন  ব্রায়ানা ডেনেহি  উইলিয়াম ডেভেন  মেলভিন ডগলাস  অ্যালবার্ট ফিনি  রিকি জারভেজ  জন গিলগুড  হিউ গ্র্যান্ট  অ্যালেক গিনেস  এডওয়ার্ড হারম্যান  ট্রেভর হাওয়ার্ড   জেরেমি আয়রন্স  টমি লি জোন্স  জন লিথগো  ইউয়ান ম্যাকগ্রেগর  ইয়ান ম্যাকেলেন  ব্যারি পেপার  সিডনি পোয়াটিয়ে  অ্যালান রিকম্যান  ক্লিফ রবার্টসন  মার্ক রাফালো  জেফ্রি রাশ  মার্টিন শিন  গ্যারি সিনিসি  রড স্টাইগার  ডেনিস উইভার  টম উইলকিনসন  এড উইন  আরও দেখুন  চলচ্চিত্র/মিনি ধারাবাহিকে শ্রেষ্ঠ অভিনেতা বিভাগে ক্রিটিকস চয়েস টেলিভিশন পুরস্কার  সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার  মিনি ধারাবাহিক বা টিভি চলচ্চিত্রে শ্রেষ্ঠ অভিনেতা বিভাগে স্ক্রিন অ্যাক্টরস গিল্ড পুরস্কার  তথ্যসূত্র  প্রধান অভিনেতা - হাস্যরসাত্মক ধারাবাহিক প্রাইমটাইম এমি বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
থাম্ব|কাঞ্চীপুরমে স্বামী শ্রী বেদান্ত দেশিকনের মূর্তি  বেদান্ত দেশিক (১২৬৮-১৩৬৯) বা বেদান্ত দেশিকন বা স্বামী বেদান্ত দেশিকন বা থুপুল নিগমান্থ দেশিকন হলেন ভারতীয় পলিম্যাথ যিনি  সংস্কৃত, মণিপ্রভাম, তামিল ও প্রাকৃত সহ বিভিন্ন ভাষায় দার্শনিক পাশাপাশি ধর্মীয় ও কাব্যিক রচনা লিখেছেন।  তিনি ছিলেন ভারতীয় দার্শনিক, শ্রী বৈষ্ণব গুরু, এবং রামানুজ-পরবর্তী সময়ে শ্রী বৈষ্ণবধর্মের অন্যতম উজ্জ্বল ব্যক্তিত্ব।  বেদান্ত দেশিক ছিলেন হিন্দু ভক্ত, কবি, আচার্যের শিক্ষক (দেশিকন) এবং যুক্তিবিদ ও গণিতবিদ। তিনি কিদাম্বি আপ্পুলারের শিষ্য ছিলেন, যিনি অত্রেয়া রামানুজাচারিয়ার নামেও পরিচিত, যিনি নিজেও গুরু-শিষ্য বংশের ছিলেন যা রামানুজের সাথে শুরু হয়েছিল। বেদান্ত দেশিকনকে শ্রী বৈষ্ণবধর্মের ভাদাকালই সম্প্রদায়ের তিরুমালার বেঙ্কটেশ্বরের ঐশ্বরিক ঘণ্টার অবতার বলে মনে করা হয়। বেদান্ত দেশিকন বিশ্বামিত্র/কৌশিকা গোত্রের অন্তর্গত।  তথ্যসূত্র   আরও পড়ুন     বহিঃসংযোগ    "Vedanta Desika". Internet Encyclopedia of Philosophy.  বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:১২৬৯-এ জন্ম বিষয়শ্রেণী:১৩৬৯-এ মৃত্যু বিষয়শ্রেণী:১৪শ শতাব্দীর ভারতীয় গণিতবিদ বিষয়শ্রেণী:১৪শ শতাব্দীর ভারতীয় দার্শনিক বিষয়শ্রেণী:১৩শ শতাব্দীর ভারতীয় দার্শনিক
শাঁখারীকাঠি গণহত্যায় রাজাকাররা শাঁখারীকাঠি বাজারে নিরস্ত্র হিন্দু পুরুষদের হত্যা করে। বাংলাদেশের বৃহত্তর খুলনা জেলার আলুকদিয়া গ্রাম ৪ নভেম্বর ১৯৭১ সালের এই গণহত্যায় ৪২ জন হিন্দু নিহত হয়েছে।   পটভূমি  শাঁখারীকাঠি বাজারটি আলুকদিয়া গ্রামে অবস্থিত, যা এখন খুলনা বিভাগের বাগেরহাট জেলার কচুয়া উপজেলার আওতাধীন। ১৯৭১ সালে এটি বৃহত্তর খুলনা জেলার বাগেরহাট মহকুমার মধ্যে ছিল। বাংলাদেশের মুক্তিযুদ্ধের সময় জামায়াতে ইসলামীর নেতা একেএম ইউসুফ আলী খুলনার খান জাহান আলী রোডে জামায়াত বাহিনীর ৯৯ জন সদস্যকে নিয়ে রাজাকার বাহিনী গঠন করেন। রাজাকাররা বর্তমান বাগেরহাট জেলার দাবাগাহাটিহাট শিবির সহ বৃহত্তর খুলনা জুড়ে সর্বত্র শিবির স্থাপন করেছিল। জুলাইয়ের মাঝামাঝি একদল রাজাকার শাঁখারীকাঠি বাজারে প্রায় ২০০ হিন্দুকে জোর করে ইসলামে ধর্মান্তরিত করে। হিন্দুদেরকে ইসলামিক নাম দেওয়া হয়েছিল এবং তাদের গো-মাংস খাওয়াতে বাধ্য করা হয়েছিল, এটি হিন্দুদের একটি ধর্মপ্রথা বলে বিবেচিত।   হত্যাকাণ্ড  ৩ নভেম্বর, মুক্তিবাহিনী বাগেরহাট জেলার মোরেরেলগঞ্জ উপজেলায় এখন ডাইবাগ্যাহাটিতে রাজাকার শিবিরে আক্রমণ করে। আক্রমণ চলাকালীন রাজাকাররা মহাদেব সাহাকে বন্দী করে, যিনি আলুকদিয়া গ্রামের বাসিন্দা। ৪ নভেম্বর বিকেলে, কমান্ডার মুজিবুর রহমান মোল্লার নেতৃত্বে ডাবাগ্যাহাটি রাজাকার শিবির থেকে সশস্ত্র রাজাকারদের একটি দল বন্দি অবস্থায় মহাদেব সাহাকে নিয়ে আলুকদিয়া গ্রামে উপস্থিত হয়। তারা তিন দিক থেকে শাঁখারীকাঠির বাজার ঘেরাও করে এবং বিভিন্ন বয়সের প্রায় ৯০ হিন্দু পুরুষকে আটক করে। বন্দি হিন্দুদের জোড়া বেঁধে একটি লাইনে দাঁড় করিয়েছিল। হুইসেলের শব্দের সাথে সাথে তাদের গুলি করে রাজাকাররা। ৪২ জন হিন্দু মারা গিয়েছিলেন এবং বাকিরা আহত অবস্থায় বেঁচে ছিলেন। রাজাকাররা আশেপাশের কয়েকটি হিন্দু গ্রামকে লুট করে আগুন ধরিয়ে দেয়।  ৬ নভেম্বর সন্ধ্যায় স্থানীয় গ্রামবাসীরা শাঁখারীকাঠি বাজার থেকে আহতদের উদ্ধার করে। পরে রাজাকাররা গ্রামবাসীদের জোর করে নিহতের মৃতদেহ বিশাখালী নদীর তীরে নিয়ে যায়, যেখানে তাদের গণকবর দেওয়া হয়েছিল।   স্মৃতিরক্ষা  ২০১০ সালের ৪ নভেম্বর গণহত্যার শিকার ব্যক্তিদের একটি অনুষ্ঠানের মাধ্যমে প্রথমবারের মতো আনুষ্ঠানিকভাবে স্মৃতিতে স্মরণ করা হয়। পরে হত্যার জায়গায় এটিতে নিহতদের নাম সংবলিত একটি ফলক স্থাপন করা হয়েছিল।   তদন্ত  ৯ জানুয়ারী, ২০১৩ এ, আন্তর্জাতিক অপরাধ ট্রাইব্যুনালের (বাংলাদেশ) নয় সদস্যের একটি দল একেএম ইউসুফের সংঘটিত যুদ্ধাপরাধ তদন্ত করতে শাঁখারীকাঠি পরিদর্শন করে। শাঁখারীকাঠিতে গণহত্যা ইউসুফ সাহায্য রাজাকারদের একটি ইউনিট দ্বারা সংঘটিত হয়েছিল। তদন্ত কর্মকর্তা মোহাম্মদ হেলাল উদ্দিনের মতে, সিরাজুল ইসলাম রাজাকার ইউনিটের প্লাটুন কমান্ডারদের মাঝে প্রধান ছিলেন।   আরো দেখুন    চুকনগর গণহত্যা   ডাকরা গণহত্যা   তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ পাকিস্তান বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৭১-এ গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:বাঙালি হিন্দু গণহত্যা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:বাংলাদেশে লুটপাট বিষয়শ্রেণী:বাংলাদেশের মার্কেটপ্লেসে হামলা
শিবপুরি () ভারতের মধ্য প্রদেশ রাজ্যের শিবপুরি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৮ মিটার (১৫৩৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শিবপুরি শহরের জনসংখ্যা হল ১৪৬,৮৫৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে শিবপুরি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর
মনিশ কৃষ্ণনন্দ পাণ্ডে (; জন্ম ১০ সেপ্টেম্বর ১৯৮৯) হলেন একজন ভারতীয় ক্রিকেটার। তিনি মূলত ডানহাতের মিডিল অর্ডার ব্যাটসম্যান, মনিশ ঘরোয়া ক্রিকেটে কর্ণাটককে এবং ইন্ডিয়ান প্রিমিয়ার লিগে (আইপিএল) সানরাইজার্স হায়দ্রাবাদে প্রতিনিধিত্ব করছেন। তিনি তার প্রাক্তন আইপিএল দলের রয়্যাল চ্যালেঞ্জার্স ব্যাঙ্গালোরের উদ্বোধনী ব্যাটসম্যান হিসাবে খেলেছিলেন এবং ২০০৯ ইন্ডিয়ান প্রিমিয়ার লিগে আইপিএল এর ইতিহাসে প্রথম সেঞ্চুরি করা  ভারতীয় খেলোয়াড় হয়েছিলেন।  তথ্যসূত্র  বহিঃসংযোগ  বিষয়শ্রেণী:ভারতীয় ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরাখণ্ডের ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:লখনউ সুপার জায়ান্টসের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:দিল্লি ক্যাপিটালসের ক্রিকেটার
সামুরৌ () ভারতের মণিপুর রাজ্যের থৌবাল জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে সামুরৌ শহরের জনসংখ্যা হল ১৪,২৩২ জন। এর মধ্যে পুরুষ ৫০% এবং নারী ৫০%। এই শহরের জনসংখ্যার ১৬% হল ৬ বছর বা তার কম বয়সী।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সামুরৌ এর সাক্ষরতার হার বেশি।   তথ্যসূত্র   বিষয়শ্রেণী:মণিপুরের শহর ও নগর বিষয়শ্রেণী:ইম্ফল পশ্চিম জেলার শহর ও নগর
নূরী জাম তামাচি () যুবরাজ জাম তামাচি সর্ম্পকে একটি বিখ্যাত গল্প, ‍যে গল্পে জাম তামাচি নূরী নামের এক অপূর্ব জেলে কন্যার প্রেমে পরেছিলেন। নূরী তার যথাযথ বশ্যতা স্বীকার ও আনুগত্যের মাধ্যমে জামকে সুখী করেছিল এবং এই কারণেই সে জামের অন্য ছয় রাণীর উপর স্থান করে নিতে পেরেছিল।  গল্পটি শাহ জো রিসালোতেও বর্নিত হয়েছে এবং পাকিস্তানের সিন্ধু প্রদেশের জনপ্রিয় সাতটি বিয়োগান্ত প্রেমের ঘটনার অংশ হয়ে রয়েছে। অন্য ছয়টি গল্প হলো উমর মারভি,সাসি পুনহুন, সোহনি মেহার, লিলান চানেসার, সোরাথ রায় দিয়াচ এবং মূমল রনো এগুলো সাধারন ভাবে সিন্ধের সাত রানী কিংবা শাহ আবদুল লতিফ ভিট্টাইয়ের সাত নায়িকা হিসেবে পরিচিত।  উপরের গল্পগুলোর মধ্যে শুধুমাত্র এই গল্পটিতে ভালবাসা এবং সুখ পূর্ণতা পেয়েছে, আর অন্য গল্পগুলোতে আছে ভালবাসার যন্ত্রণা এবং ভালবাসার মানুষকে অসহায়ভাবে খোজাঁখুজিঁর ঘটনা।   সংক্ষিপ্ত বিবরণ  জাম তামাচি ছিলেন একজন সাম্মা যুবরাজ, পাকিস্তানের, সিন্ধের থাহটা এলাকার শাসক। ঝেররুক এবং থাহটার মাঝখানে তিনটি হ্রদ আছে, এগুলো হল কীনঝার, ছোলমারী এবং সোনাহরি। কীনঝারের তীরে, পুরনো জেলে পাড়ার চিহ্ন হিসেবে ভাঙ্গা দেয়াল এখনও দেখা যায়। জেলে গোত্রের মেয়ে নূরী জাম তামাচির মনোযোগ কেড়ে নিয়েছিল এবং জাম তামাচি পাগলের মত তার প্রেমে পরে গিয়েছিলেন। তার রাজবংশীয় অন্য স্ত্রীদের উপরে নূরীর স্থান দিয়েছিলেন। অন্য ছয় জন রানী এতে ঈর্ষায় ভুগতে থাকেন এবং যুবরাজ তামাচির কাছে নূরীর বিরুদ্বে বিষোদগার করতে থাকেন। তারা বলেন নূরী তার ছোট ভাইয়ের মাধ্যমে ছোট কাঠের বাক্সে না না রকম রত্ন তার গ্রামে পাচার করছেন। যুবরাজ একদিন নিজে দেখতে চান এবং দেখতে পান এ বাক্সে কিছু রুটি আর মাছের কাটা। জানতে চাইলে নূরী জানায় রাজ প্রাসাদের এত দামী খাবারে তার তৃপ্তি না হওয়ায়, তার অনুরোধে তার মা কিছু রুটি আর মাছ পাঠিয়ে দিত। কিন্তু যুবরাজ মনে কষ্ট পাবেন মনে করে সে ব্যাপারটি গোপন করে এবং রাজ প্রাসাদের কেউ যেন না জানে সে কারণে উচ্ছিষ্টগুলো বাক্সে করে আবার ফেরত পাঠিয়ে দিত। যুবরাজ অভিভূত হয়ে যান এবং এর পর থেকে কখনও আর নূরীকে অবিশ্বাস করেন নি।  নূরীকে তার গোত্রের পদবী গানদ্রি বলেও ডাকা হতো।  এই কিংবদন্তি অসংখ্যবার বলা হয় এবং সূফীদের স্বর্গীয় ভালবাসা বর্ণনা করার জন্য এই গল্প প্রায়ই উপমা হিসেবে ব্যবহার করা হয়। এর সবচেয়ে ‍সুন্দর তরজমা পাওয়া যায় শাহ আবদুল লতিফ ভিটাইয়ের শাহ জো রিসালোর কাব্যিক সংক্ষিপ্তসারে।  এই কাহিনী দিয়ে শাহ এটাই প্রমাণ করতে চেয়েছেন যে, নম্রতা আসলে তার সৃষ্টিকর্তার মহিমাকেই তুলে ধরে।   নূরীর কবর   কিংবদন্তি অনুযায়ী, পাকিস্তানের কীনঝার হ্রদের মাঝখানে তাকে সমাধিস্থ করা হয়। কথিত আছে যে, এখানেই যুবরাজ তামাচির নূরীর সাথে প্রথম সাক্ষাৎ হয়। তার এই অন্তিম সমাধি প্রতিদিন শত শত পর্যটক দেখতে আসে।  আরও দেখুন   সূর ​​কামোদ  জাম তামাচি  সাম্মা রাজবংশ  সিন্ধুর সমাধিচিত্র   তথ্যসূত্র    বহিঃসংযোগ   নূরী জাম তামাচি ইন ইংলিশ  নূরী জাম তামাচি ইন সিন্ধি  সূর ​​কামোদ ইন রিজালো   নূরী জাম তামাচির কিংবদন্তি  শাহ জো রিসালো – দি সিলেকশান, অনূবাদকঃ এলসা কাজি ইন ইংলিশ  বিষয়শ্রেণী:ভালবাসার গল্পগুলো বিষয়শ্রেণী:সিন্ধি লোককাহিনি বিষয়শ্রেণী:সূফী সাহিত্য বিষয়শ্রেণী:পাকিস্তানি লোককাহিনি বিষয়শ্রেণী:পাকিস্তানি সাহিত্য বিষয়শ্রেণী:সিন্ধি ব্যক্তি বিষয়শ্রেণী:দ্বৈত সাহিত্য কথা বিষয়শ্রেণী:শাহ জো রিসালো বিষয়শ্রেণী:প্রেমের গল্প বিষয়শ্রেণী:সুফি সাহিত্য
হলদিয়া ইউনিয়ন হলো বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।   ভৌগোলিক উপাত্ত   হলদিয়া ইউনিয়নের আয়তন- ২১৯০ একর। গ্রাম - ৭টি, মৌজা - ৬টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী হলদিয়া ইউনিয়নের মোট জনসংখ্যা ১৭,২৫৮ জন। এদের মধ্যে ৮,৩২২ জন পুরুষ এবং ৮,৯৩৬ জন মহিলা।   শিক্ষা  শিক্ষার হার - ৫৭.৪৬%  প্রাথমিক বিদ্যালয় - ৬টি  মাধ্যমিক বিদ্যায় - ১টি  মাদরাসা - ৩টি   উল্লেখযোগ্য ব্যক্তি   মাহবুবে আলম - অ্যাটর্নি জেনারেল  আছালত শিকদার   দর্শনীয় স্থান   গোয়ালিমান্দ্রার বিজয়স্মম্ভ   তথ্যসূত্র   বিষয়শ্রেণী:লৌহজং উপজেলার ইউনিয়ন
রিচার্ড হার্টশোর্ন একজন প্রখ্যাত আমেরিকান ভূতত্ত্ববিদ ছিলেন। তিনি উইসকনসিন-মেডিসন বিশ্ববিদ্যালয়ে অধ্যাপনা করেছেন। অর্থনৈতিক ও রাজনৈতিক ভূগোল ও ভূগোলের দার্শনিক প্রেক্ষাপট সম্পর্কে তাঁর বিশেষায়িত জ্ঞান ছিল।  ১৯৩৯ সালে প্রকাশিত "ভূগোলের প্রকৃতি" বইটির জন্য তিনি সুপরিচিত। https://query.nytimes.com/gst/fullpage.html?res=9E0CE3D81E31F933A25752C1A964958260  প্রারম্ভিক জীবন  মার্কিন যুক্তরাষ্ট্রের পেনসিলভানিয়া অঙ্গরাজ্যের কিটানিং শহরে হার্টশোর্ন জন্মগ্রহণ করেন। ১৯২০ সালে প্রিন্সটন বিশ্ববিদ্যালয় হতে তিনি স্নাতক-পূর্ব লেখাপড়া সম্পন্ন করেন।  ১৯২৪ সালে তিনি শিকাগো বিশ্ববিদ্যালয় হতে ডক্টরেট ডিগ্রি লাভ করেন। শিকাগো বিশ্ববিদ্যালয়ে তাঁর অভিসন্দর্ভের মূল প্রতিপাদ্য ছিল "শিকাগো শহরের হ্রদ।"  হার্টশোর্ন ১৯২৪ থেকে ১৯৪০ সাল পর্যন্ত   মিনেসোটা বিশ্ববিদ্যালয়ে অধ্যাপনা করেন। ১৯৪৫ থেকে ১৯৭১ সাল পর্যন্ত তিনি উইসকনসিন-মেডিসন বিশ্ববিদ্যালয়ে শিক্ষকতা করেন। দ্বিতীয় বিশ্বযুদ্ধের সময় ১৯৪১ থেকে ১৯৪৫ সাল পর্যন্ত তিনি "কৌশলগত সেবা দপ্তরের" গবেষণা ও বিশ্লেষণ শাখার  ভূগোল বিভাগ পরিচালনার দায়িত্ব পালন করেন।   ১৯৪৯ সালে হার্টশোর্ন আমেরিকান ভূতত্ত্ববিদ সংঘের সভাপতি পদে দায়িত্ব পালন করেন। ১৯৬০ সালে তিনি উক্ত সংঘের সর্বোচ্চ সম্মাননা লাভ করেন। ১৯৭১ সালের ১৭ই এপ্রিল তিনি ক্লার্ক বিশ্ববিদ্যালয় হতে "ডক্টর অব ল" ডিগ্রি লাভ করেন। ১৯৮৪ সালে রাজকীয় ভূতত্ত্ববিদ সংঘ তাঁকে ভিক্টোরিয়া মডেল প্রদান করে।  উইসকনসিনের মেডিসন শহরে ক্যান্সারে আক্রান্ত হয়ে তিনি মৃত্যুবরণ করেন। https://www.jstor.org/pss/2563779  কর্ম  ১৯৩৯ সালে হার্টশোর্ন "ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা" শীর্ষক একটি বই প্রকাশ করেন। এ বইয়ে হার্টশোর্ন বলেন, " ভূগোলের উপর অতীতে যে  কাজ হয়েছে, সে সম্পর্কে প্রত্যেক ভূতত্ত্ববিদের পর্যাপ্ত জ্ঞান অর্জন করা বাঞ্ছনীয়।" এটি ভূগোল বিষয়ের অত্যন্ত জনপ্রিয় একটি বই। ২০০০ সালে বইটির সপ্তম সংস্করণ প্রকাশিত হয়।   ভূগোলশিক্ষার পদ্ধতি নিয়ে হার্টশোর্ন ১৯৫০ সালে ফ্রেড কে শ্যাফারের সাথে বিতর্কে লিপ্ত হন। শ্যাফার ভূগোল শিক্ষায় বৈজ্ঞানিক পদ্ধতি প্রবর্তনের উপর জোর দেন। তিনি হার্টশোর্নের প্রথাগত ভূগোল শিক্ষণ পদ্ধতির তীব্র সমালোচনা করেন।  ১৯৭০ সালে "শিক্ষা নাগরিক: রিচার্ড হার্টশোর্নের নির্বাচিত বিবৃতি" নামে একটি গ্রন্থ প্রকাশিত হয়। মার্ক হোয়েট ইনগ্রাহাম এর ভূমিকা ও টীকা রচনা করেন। এতে ১৯৪০ থেকে ১৯৬০ পর্যন্ত রচিত ও কথিত হার্টশোর্নের বিভিন্ন বিবৃতি ও লেখা স্থান পায়।  প্রকাশনা  বই   ১৯৩৯: ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা  ১৯৪৫: ভূগোলের প্রকৃতির প্রেক্ষাপট  ১৯৭০: শিক্ষা নাগরিক : রিচার্ড হার্টশোর্নের নির্বাচিত বিবৃতি  প্রবন্ধ  ১৯২৭: অবস্থান:ভূগোলের একটি গুরুত্বপূর্ণ নিয়ামক ১৯৩৩: ঊর্ধ্ব সিলেসিলার ভৌগোলিক ও রাজনৈতিক সীমানা  ১৯৩৫: সংঘবদ্ধ পরিসংখ্যানিক উপাত্তের ভিত্তিতে ইউরোপ ও উত্তর আমেরিকার কৃষি অঞ্চলের শ্রেণিবিন্যাস ( স্যামুয়েল এন ডিকেনের সঙ্গে যৌথভাবে) ১৯৩৫: রাজনৈতিক ভূগোলের সাম্প্রতিক ঘটনাপ্রবাহ  ১৯৩৮: বছরের ছয়টি আদর্শ মৌসুম   ১৯৪১: বিশ্বের রাজনৈতিক ও ভৌগোলিক ধারা    ১৯৫৮: স্থানিক বিজ্ঞান হিসেবে ভূগোলের ধারণা : কান্ট, হামবোল্ট থেকে হেটনার ১৯৬০: আধুনিক বিশ্বের রাজনৈতিক ভূগোল   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:মার্কিন ভূগোলবিদ বিষয়শ্রেণী:মানব ভূগোলবিদ বিষয়শ্রেণী:২০শ শতাব্দীর ভূগোলবিদ
১নং ওয়ার্ড হল ঢাকা দক্ষিণ সিটি কর্পোরেশনের ১ নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ২৪ নং ওয়ার্ড ছিল। মেগাসিটি ঢাকার খিলগাঁও থানায় ১ নং ওয়ার্ড অবস্থিত। এবং ওয়ার্ডটি বাংলাদেশ জাতীয় সংসদের  ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর মাহবুবুল আলম।   বিবরণ  ১ নং ওয়ার্ড, ঢাকা শহরের খিলগাঁও এলাকার ব্লক - এ এবং ব্লক - সি নিয়ে গঠিত। এর পূর্ব দিকে গোড়ান, পশ্চিমে মালিবাগ, উত্তরে তালতলা এবং দক্ষিণে বাসাবো এলাকা অবস্থিত। এই ওয়ার্ডের আয়তন ৬ বর্গ কিলোমিটার প্রায়।   ইতিহাস  কাউন্সিলর ও নির্বাচনী ফলাফল  নির্বাচনকাউন্সিলররাজনৈতিক দলসূত্র  ২০১৫ ওয়াহিদুল হাসান মিল্টন বাংলাদেশ আওয়ামী লীগ  ২০২০ মাহবুবুল আলম বাংলাদেশ আওয়ামী লীগ   নির্বাচনের ফলাফল  তথ্যসূত্র   বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
জহুর এলাহী (জন্ম: ১৯ মার্চ ১৯৭১ সাহিওয়াল, পাঞ্জাব) একজন পাকিস্তানি ক্রিকেটার যিনি ১৯৯৬ সাল থেকে ১৯৯৭ সাল পর্যন্ত ২টি টেস্ট এবং ১৪টি ওয়ানডে খেলেছিলেন। তার অভিষেক জিম্বাবুয়ের বিপক্ষে। তার ভাই মনজুর এলাহী ও সালেম এলাহী ও ছিলেন ক্রিকেটার।    তথ্যসূত্র   বিষয়শ্রেণী:পাকিস্তানি ক্রিকেট কোচ বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:লাহোর হোয়াইটসের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:মুলতানের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:সাহিওয়াল থেকে আগত ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:হাউজ বিল্ডিং ফাইন্যান্স কর্পোরেশনের ক্রিকেটার বিষয়শ্রেণী:ফয়সালাবাদের ক্রিকেটার